
НАСОКИ ЗА КАНДИДАТСТВАНЕ ЗА ПОДПОМАГАНЕ  

по 

МЯРКА 312
“ПОДКРЕПА ЗА СЪЗДАВАНЕ И РАЗВИТИЕ НА МИКРОПРЕДПРИЯТИЯ”

от приоритетна ос 3 „Качество на живот и разнообразяване на възможностите за заетост”

на

Програмата за развитие на селските райони 2007 – 2013 г.
МИГ ГЪЛЪБОВО 2011
2014
Насоките са адаптирани по указанията за мярката от ПРСР за целите на МИГ Гълъбово 2011. Съдържа подробни указания, разяснения и стъпки по кандидатстването за подпомагане по мярка 312 „Подкрепа за създаване и развитие на микропредприятия”, от Стратегията за местно развитие на териториите на община Гълъбово, финансирани по Договор за финансово подпомагане РД 50-98/ 13.06.2012г. 

Кандидатстването по мярка 312 за бенефициенти по Стратегията за местно развитие на територията на МИГ Гълъбово 2011 става по реда и условията, определени в:

1.Стратегията за местно развитие за териториите на МИГ Гълъбово 2011, която е финансирана по Програмата за развитие на селските райони в България (2007-2013г) и Европейския земеделски фонд за развитие на селските райони;

2.Наредба 23 от 18.12.2009 г, за условията и реда за предоставяне на безвъзмездна финансова помощ по мярка „Прилагане стратегии за местно развитие”; С тази наредба се уреждат условията и редът за подпомагане на проекти по мерки към Стратегиите за местно развитие в рамките на ОС 4 Подход ЛИДЕР от ПРСР.

3. Наредба № 29 от 11.08.2008г. Обн. ДВ. бр.76 от 29 Август 2008г., изм. ДВ. бр.37 от 18 Май 2010г., изм. ДВ. бр.45 от 15 Юни 2010г., изм. ДВ. бр.55 от 20 Юли 2010г., изм. ДВ. бр.72 от 16 Септември 2011г., попр. ДВ. бр.76 от 30 Септември 2011г., изм. ДВ. бр.89 от 11 Ноември 2011г., изм. ДВ. бр.99 от 16 Декември 2011г. за условията и реда за предоставяне на безвъзмездна финансова помощ по мярка „Подкрепа за създаване и развитие на микропредприятия” от Програмата за развитие на селските райони за периода 2007 – 2013 г., издадена от Министъра на земеделието и храните, обн., ДВ бр. 76 от 29.08.2008г. наричана по-надолу за краткост Наредбата. С тази наредба се уреждат условията и редът за подпомагане на проекти по мярката от ПРСР.

Подпомагат се проекти, които допринасят за постигане цели на мярката. Целите на мярката са:
Насърчаване на предприемачеството, създаване на възможности за заетост и повишаване на доходите на населението в територията.
От съществуващите и действащи  икономически субекти на територията на община Гълъбово, най-голям е броят на микропредприятия. Анализът на социално-икономическото състояние показва, че те оперирт с ограничени финансови ресурси за растеж и модернизация, малък начален капитал, слаб управленски опит и потенциал за създаване на работни места, ограничен достъп до пазари за реализация на продукцията.

Подкрепата за инвестиции за стартиращи и развитието на съществуващи микропредприятия е важен инструмент за подобряване на конкурентоспособността и потенциала за създаване на заетост, а оттам – за подобряване на качеството на живот на територията. 

Схематично стъпките за кандидатстване към Стратегията за местно развитие на МИГ Гълъбово може да ги проследите в представената по-долу схема.

          МОЛЯ ОБЪРНЕТЕ ВНИМАНИЕ ! 
Да се прави разлика между критериите за допустимост и критериите за оценка на проектите в Стратегията за местно развитие на МИГ Гълъбово 2011.

КРИТЕРИИТЕ ЗА ДОПУСТИМОСТ са свързани със съответствието на проекта с:

· Целите и приоритетите на Стратегията за местно развитие и целите на  конкретната мярка;

· Изискванията към проекта;

· Изискванията към кандидата за подпомагане;

· Финансовите условия на Стратегията за местно развитие .

Условията за допустимост определят качеството на проекта и отговаря ли на посочените изисквания.

►КРИТЕРИИТЕ ЗА ОЦЕНКА, така както са дадени в Стратегията за местно развитие на МИГ се прилагат за класиране в низходящ ред на проектите съобразно броя получени точки. 

В условията на наличен бюджет по мярката всеки кандидат, чиито проект отговаря на критериите за допустимост ще бъде поканен за сключване на договор за отпускане на финансова помощ. 

В условията на ограничен бюджет, за сключване на договор за отпускане на финансова помощ ще бъдат поканени първо кандидатите чиито проекти са събрали максимален брой точки и така ще се сключват договори с кандидати до договориране на бюджета по мярката.

        Стъпка 1 . Преди да се присъпи към подготовка на проекта, препоръчваме на кандидатите да проверят дали са допустими по регистрация и местоположение на дейността, да се запознаят с целите и приоритетите на Стратегията за местно развитие на МИГ Гълъбово 2011 и специфичните цели на всяка мярка, включена в Стратегията. Необходимо условие за кандидатстване е проектната идея да отговаря на приоритетите и целите на Стратегията и специфичните цели на съответните мерки.

       Стъпка 2. Добре е да се разгледат внимателно пълните текстовете на мерките към Стратегията, за да се направи по- добър избор по коя мярка да се кандидатства. Стратегията и мерките може да се намерят на електронната страница на МИГ Гълъбово 2011: http.mig-galabovo.eu .

        Стъпка 3. Задължително е всеки кандидат да прочете внимателно Наредбата към мярката заедно с всички приложения към нея. След прочитане на Наредбата потенциалния кандидат трябва да провери внимателно дали отговаря на всички условия по Наредбата и специфичните изисквания на Стратегията и кои точно от предвидените инвестиции подлежат на подкрепа. Пълният пакет с документи за кандидатстване за финансово подпомагане по мерките към Стратегията, включително нормативната база, са публикувани на електронната страница на МИГ Гълъбово 2011 - http.mig-galabovo.eu. Наредбите са публикувани също на електронната страница на Министерството на земеделието и храните www.mzh.government.bg по оси (Документи по ос 3 /  Наредби, публикувани в Държавен вестник). 

           Стъпка 4.  Най-важната стъпка от подготовката за кандидатстване. След като сте се запознали с формата на Бизнес-плана и Заявлението за кандидатстване, следва да набавите максимално детайлна информация по всяка от точките на бизнес-плана. Доброто разбиране на веригата на добавена стойност
 в която се включвате, и настоящото състояние и тенденциите на средата
, в която ще развивате бизнеса си, са предпоставка за намаляване на риска от непредвидени случайности, водещи до загуби и фалит. 

Още на тази фаза на подготовката е необходимо да разучите основно българското законодателство, определящо стандартите
 и минималните изисквания за дейността
, която искате да извършвате, и да съобразите максимално планираните инвестиции (строително-монтажни работи и инсталирането на производствени линии) и строителните планове с отговарянето на стандартите и покриването на изискванията. Това особено се отнася за предприемачите, стартиращи производства на основата на солидни дълготрайни материални активи. Предварителното съобразяване с нормите ще Ви гарантира повече сигурност в дългосрочен план и ще  Ви позволи в бъдеще да се концентрирате върху развиване на вашите конкурентни предимства вместо предотвратяването/смекчаването на бъдещи санкции от държавните органи.

Помислете и за енергийната ефективност на вашето производство. В някои производства разходите за енергия представляват значително перо от себестойността на продуктите и тяхното намаляване чрез използването на алтернативни източници на енергия допринася значително за средносрочната конкурентоспособност на тези предприятия.В идеалния случай вие ще се възползвате не само от слънцето, вятъра или подпочвената топлина, но и ще оползотворявате значителна част от отпадъците от вашата дейност. Последното на свой ред би намалило и някои инвестиции и оперативни разходи в съоръжения за обезвреждане и/или извозването на отпадъците към регламентирани сметища.

Също на тази фаза е силно препоръчително да помислите за внедряване на системи за управление на качеството и околната среда. Тези “общи” разходи са допустими за подкрепа по мярката и могат да бъдат възстановени до 70% със средства на Програмата (виж чл.6 , алинея 1 от Наредбата). С въвеждането на тези системи за управление не само ще повишите разпознаваемостта си като надежден бизнес-партньор и социално-отговорна фирма, но и ще улесните достъпа на вашите продукти и услуги до пазарите на останалите страни-членки на ЕС. В идеалния вариант Вие ще включите услугите на компании, помагащи за внедряването на системи по ISO още на етапа на съставяне на строителните планове и чертежи за производството, за което търсите подкрепа. Така ще си спестите евентуалната нужда да размествате машини и технологични линии, ако решите на по-късен етап да внедрявате такива системи. Имайте предвид следното: внедряването и сертифицирането на система по ISO става на два етапа: разработка (и внедряване) от определена фирма и сертифициране на внедрената система от втора-независима сертифицираща фирма. От гледна точка финансовия аспект на подготовката за кандидатстване това означава да планирате разходите за “създаване”на управленската система още към подготвителните “общи разходи”, а разходите за сертифицираща фирма – когато обектът е в производствена готовност, т.е. малко преди да представите искането за финално плащане по проекта на Разплащателната Агенция. На този въпрос ще се спрем по-подробно при инструкциите за попълване на бизнес-плана, по-долу.

На етапа на стъпка 2 трябва да изберете най-подходящата за вас оферта за всяка обособена част от инвестицията
 с левова равностойност над €15,000.  Данните от избраните от Вас оферти ще използвате за попълване на таблиците в Бизнес-плана и Заявлението за подпомагане по мярката.

За да изберете подходящата за Вас оферта следвайте следната поредица от стъпки:

А. Осигурете по три оферти за всяка обособена част от инвестицията на стойност над €15000, за чиято подкрепа кандидатствате. 

Необходимо е да докажете разумността и ефективността на разходите, за чиято подкрепа кандидатствате. Това означава  да се свържете по “проследим и прозрачен” начин и да поискате оферти от няколко:

	Проектантско/консултантски фирми
	Ако ще използвате такива услуги и стойността на услугите им ще надхвърли €15000

	Строителни фирми
	Ако ще извършвате СМР над €15000

	Доставчици на машини и съоръжения за обособена част от инвестицията (1)

	За машина, съоръжение или цяла технологична линия над €15000

	Доставчици на машини и съоръжения за обособена част от инвестицията (2)...
	Ако, например, инвестирате в енергоспестяващи технологии или в системи за използване на ВЕИ на стойност над €15000...


По “проследим и прозрачен начин” означава в искането за оферта да изготвите типово задание и/или технически спецификации за услугата, работата или доставките и да ги изпратите (може и по факс или и-мейл) на най-малко трима предварително набелязани изпълнители/доставчици по заданието/спецификациите. Оферентите – местни лица следва да са вписани в Търговския регистър към Агенцията по вписванията, а оферентите - чуждестранни лица следва да представят документ за правосубектност съгласно националното им законодателство. Препоръчително е офертите да са от изпълнители/доставчици, за които търсената работа/услуга/доставка е сред основната им дейност. Оферентите не могат да бъдат свързани лица.
В искането за оферта задължително трябва: 

	(i) да се съдържа следната информация: 
	(ii) да поискате изрично от оферента:

	1. срок за подготовка и адрес за представяне на офертата
	1. ангажимент за конкретни резултати по търсените услуги и работи, и/или конкретни технически спецификации на предлаганите марки машини,/съоръжения/транспортни средства  

	2. срок на валидност на офертата*
	2. обща стойност на офертата с описан ДДС, в лева или евро

	3. задание за търсените услуги и/или технически спецификации на търсените работа или доставки
	3. план-график или срок на изпълнение на поръчката за услуга/работа/доставки.

	4. срок на изпълнение след сключването на договор
	4. условията за гаранционно и след-гаранционно обслужване и поддръжка на доставените машини и съоръжения

	5. условия на плащане
	

	6. критериите, по които ще изберете най-добрата за вас оферта, като е възможно да ги обособите в две основни групи: (i)цена  и (ii) икономическа ефективност на доставката, работата, услугата 
	


*Съобразете го със сроковете за разглеждане и одобряване на проектопредложението, и евентуално сроковете за одобряване на авансово плащане към вас по мярката. Това означава, че срокът на валидност на офертата трябва да е минимум 5 месеца.

Помнете че към Заявлението за подпомагане трябва да представите минимум три валидни оферти от различни изпълнители/доставчици.

Б. Определете най-подходящата за Вас оферта по избрана от Вас процедура.

ПРИМЕР за процедура /не е задължително да извършите така описаните стъпки/

След изтичането на указания от Вас срок за предоставяне на оферта и ако сте получили поне по три валидни оферти за всяка обособена инвестиционна част може да назначите Комисия за избор на оферта като определите поне двама членове, които са компетентни при избора на най-подходящата оферта. Те ще оценят самостоятелно получените оферти на отделни подготвени от Вас листа-формуляри, съдържащи критерии за избор на оферта както са посочени в искането за оферта. Попълнените листа трябва да носят датата и подписа на съответното лице назначено за оценител. Резултатите от оценката на офертите и взетото решение за избор на най-подходящата оферта се представят в Протокол за избор на доставчик/изпълнител, с дата на заседанието и подписите на всички участници в оценяването. 
В. Приложете офертите и документ с описание на проведената от Вас процедура за избор на доставчик/изпълнител, включително приложения, доказващи провеждането на такава към общия пакет документи към Заявлението за подпомагане.

Г. Попълнете в бизнес-плана и Заявлението за подпомагане данните от избраните оферти и ги съгласувайте с данните в останалите таблици 

/детайлни насоки за попълването на бизнес-плана са представени в следващата ГЛАВА на този документ/.

С подготовката на документацията за кандидатстване приключва СТЪПКА ДВЕ от процеса за подготовка и изпълнение на проектите. 
Имайте предвид, че правилата на Програмата забраняват простата замяна на активи. Това означава, че замяната на силно амортизирани активи, чиято поддръжка и ремонт “гълтат” голяма част от генерираните печалби, може да се осъществи само с нови машини и съоръжения които са по-производителни и/или по-автоматизирани и/или с по-добра енергийна ефективност, т.е. с по-добри технически спецификации.

В заключение: още на стъпка 4 от подготовката трябва да сте наясно с изискванията за дейността, да сте предвидили местните тенденции, да сте подсигурили по три независими оферти за всяка обособена инвестиция, надхвърляща левовата равностойност на €15000, да сте избрали най-подходящата за Вас и след това да сте попълнили съответните секции на Бизнес-плана и Заявлението за подпомагане. 

            Стъпка 5.  Следващата стъпка е кандидатът да се запознае подробно със Заявлението за подпомагане и след това да започне да набавя всички общи и специфични документи, дадени като приложение към заявлението. Едва след набавянето на всички документи следва да се пристъпи към попълване на заявлението.Тази стъпка в повечето случаи се подценява от бенефициентите, а набавянето на повечето документи отнема време. Съобразете срока на валидност на документите с датата на подаване на заявлението за подпомагане. Имайте предвид че срокът на разглеждане, предварителна проверка и одобрение на проекта Ви може да отнеме 3 месеца. Това може да превърне някои от документите в невалидни и да Ви се наложи да ги набавяте и подавате отново. 

          Стъпка 6. Следващият етап от кандидатстването е проверка, окомплектовка и подаването на всички документи, заедно със заявлението, инвестиционния проект, придружителните документи в оригинал и две копия на хартиен носител, заверени Вярно с оригинала и подписани от представляващия кандидат и едно копие на магнитен носител, в офиса на МИГ Гълъбово 2011.
Важно ! 
Ако служителите на МИГ Гълъбово 2011 приемат без забележки подадената документация като редовна и окомплектована (вж. чл. 26 на Наредбата) и получите уникалния идентификационен номер, можете да пристъпите към осъществяване на планираните проектни дейности, за които търсите подкрепа. Така ще разполагате с възможността да използвате времето докато се извършват процедурите по стъпки 7- 8. 

Ако изберете този подход, обаче, за ваша сметка остава рискът проектът да не бъде одобрен за финансиране по мярката (стъпка 8), от Местната инициативна група.

            Стъпка 7 и 8.  След подаване на документите в Местната инициативна група, се извършва оценка за административно съответствие и допустимост, и техническа оценка на проектното предложение. Проектите на оценените и одобрени от КИП за финансиране кандидати, се представят в Областна дирекция на ДФ „Земеделие”, Разплащателна Агенция – Стара Загора. Нейни експерти извършват проверка на одобрените кандидати за съответствие с процедурите, описани в Стратегията за местно развитие, критериите за допустимост на кандидата и критериите за допустимост на проекта и планираните разходи, за установяване на функционална самостоятелност, за липса на двойно финансиране и/или изкуствено създадени условия за получаване на помощта или неспазване на процедурата за избор на проекти по Стратегията за местно развитие. След проверката, МИГ ще получи списък с одобрените за финансиране проекти. Одобрените кандидати ще бъдат уведомени за резултата.  

          Стъпка 9. В  срок от 10 работни дни след одобрението на проекта кандидатът се уведомява и подписва договор с МИГ Гълъбово 2011. След подписване на договора за отпускане на финансова помощ се пристъпва към реализация на обособените инвестиции по проекта съгласно, посочения в Заявлението времеви график (виж и забележката към стъпка 4 горе). По тази мярка са допустими до три плащания (авансово, междинно, окончателно), като в наредбите са разписани лимитите на плащанията и сроковете, в които следва да се подадат заявките за плащания. 

           Стъпка 10. Реализация и отчитане на проекта. Експерти на МИГ Гълъбово 2011 извършват мониторинг, посещение на място, наблюдават изпълнението на проекта и изготвят доклади за оценка/мониторинг. На получателя на помощта ще бъде оказана експертна помощ от МИГ в процеса на изпълнение на проектите относно подготовка на заявки за плащане и доклади за отчитане. Необходимо е да подредите и съхраните документацията по проекта в хронологичен ред за поне 5-годишен период. В този период е вероятно да Ви бъде направена последваща проверка за това дали съхранявате и използвате подкрепените по Програмата активи и дали постигате заложените в проекта цели.

Финансовата помощ се изплаща след извършване на цялата инвестиция.

Допустимо е плащане и преди завършване на цялата инвестиция при спазване на изискванията по чл. 10, 11 и 12 от Наредба 29 от 11.08.2008г.

Финансовата помощ не се изплаща на ползватели на помощта, за които е установено изкуствено създаване на условия, включително функционална несамостоятелност, с оглед получаване на предимство за получаване на помощта в противоречие на целите на мярката.

При кандидатстване за авансово плащане ползвателят на помощта подава заявка за авансово плащане по образец, утвърден от изпълнителния директор на РА, в областните дирекции на фонда - отдел "Регионална разплащателна агенция - Разплащателна агенция" (ОДФ - РРА - РА) на РА по място на извършване на инвестицията и прилага документи съгласно приложение № 7 Наредба 29 от 11.08.2008г..

Заявка за авансово плащане се подава не по-късно от шест месеца от датата на сключване на договора за отпускане на финансова помощ.

Областната дирекция на фонда - отдел "Регионална разплащателна агенция - Разплащателна агенция" извършва преглед на документите в присъствието на ползвателя на помощта.

В случай на липса или нередовност на документите по ал. 1 ОДФ - РРА - РА връща документите на ползвателя на помощта заедно с писмено изложение на липсите и нередовностите.

След отстраняване на констатираните пропуски по ал. 4 ползвателят на помощта има право в рамките на срока по чл. 11, ал. 3 Наредба 29 от 11.08.2008г.отново да подаде заявка за плащане. 

След приемане на документите за плащане ползвателят на помощта получава уникален идентификационен номер на заявката.

В случаите, когато РА мотивирано откаже да сключи договор за поръчителство с лице, предложено от ползвателя, РА изпраща уведомително писмо на ползвателя, който в срок до 10 работни дни от получаването му предлага друг поръчител и представя съответните документи по т. 3 от раздел I "Документи, подавани при заявка за авансово плащане съгласно приложение № 7 към чл. 34, ал. 1 Наредба 29 от 11.08.2008г. или банкова гаранция.

В срок до 25 работни дни от подаване на заявката за авансово плащане РА изплаща одобрената сума или мотивирано отказва авансовото плащане със заповед на изпълнителния директор на РА.

При кандидатстване за междинно или окончателно плащане ползвателят на помощта подава заявка за плащане по образец, утвърден от изпълнителния директор на РА, в ОДФ - РРА - РА по място на извършване на инвестицията и прилага документи съгласно приложение № 8 Наредба 29 от 11.08.2008г..

Заявката за окончателно плащане се подава след извършване на инвестицията, но не по-късно от един месец от изтичане на срока за извършване на инвестицията, посочен в договора за отпускане на финансова помощ.

Допустими кандидати:

За подпомагане могат да кандидатстват физически лица, еднолични търговци (ЕТ) и юридически лица (ЮЛ), които:

1. са микропредприятия по смисъла на чл. 3, ал. 3 от Закона за малките и средните предприятия;

2. имат седалище или клон със седалище, или постоянен адрес за физическите лица на територията на МИГ Гълъбово 2011;

3. не са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители ( ДВ, бр. 10 от 1999 г), като земеделски стопани в Интегрираната система за администриране и контрол (ИСАК) и/или като тютюнопроизводители по Закона за тютюна и тютюневите изделия и не извършват земеделска дейност;

4. са регистрирани по Търговския закон, Закона за кооперациите или Закона за занаятите.

Като физически лица по реда на тази наредба могат да кандидатстват само регистрираните по Закона за занаятите и само за дейността, за която са регистрирани.

Кандидатите да представят декларация, че за същата инвестиция не са подпомагани по мярка 312 на ПРСР.
Кандидатите трябва да имат постоянен адрес – за физически лица, и седалище – за еднолични търговци и юредически лица на територията на МИГ Гълъбово 2011.

Допустими дейности:
Подпомагат се инвестиции и свързани с тях външни услуги по маркетинг и мениджмънт за развитие на дейности в неземеделски сектори като: 

-
Преработвателна промишленост - производство на мебели, леко машиностроене и т.н. 

-
Услуги:

а) развитие на дейности свързани със селски туризъм: туристическо настаняване и осигуряване на храна на туристите (включително семейни хотели, къмпинги и съоръжения, и т.н.); развитие на туристически услуги, които предлагат на посетителите възможности за спорт и отдих или са насочени към хобита и други дейности за свободното време (езда, колоездене, фототуризъм) и специализиран туризъм за любители на природата – наблюдение на птици, животни, пеперуди, растения и т.н.); туристически услуги, свързани с опазване и експониране на места с исторически, културен, природен или образователен интерес (стари изби, мелници, ферми, изложения на закрито и открито, атракциони, сбирки и др.), и т.н. 

В случаи на проекти за туристическо настаняване (ново строителство или подобрения) се подпомагат инвестиции в места за настаняване с не повече от 20 помещения за гости (в съответствие с Приложение №1 от НАРЕДБА за категоризиране на средствата за подслон, местата за настаняване и заведенията за хранене и развлечения - обн., ДВ, бр. 2 от 07.01.2005 г. към Закона за туризма).

б) Занаятчийски дейности (включително предоставяне на услуги, свързани с участието на посетители  в занаятчийски дейности). 

в) социални грижи и здравеопазване (социални услуги, грижи за деца, за възрастни хора, здравни услуги, вкл.  мобилни услуги);

г) транспортни услуги за населението в територията;

д) създаване и развитие на консултантски и бизнес услуги, 

е) Създаване/обновяване или подобрение на работилници за поддръжка и ремонт на машини и съоръжения;

Подпомагат се инвестиции и в други сектори, с изключение на посочените в раздел „Обхват на мярката”, секторите за преработка и маркетинг допустими за подпомагане по мярка 123 на ПРСР, сектори и дейности, определени в чл.1 от Регламент на Комисията (ЕС) 1998/2006 от 15 декември 2006 година относно прилагането на чл. 87 и 88 от Договора за ''минимална помощ''.

При дейности за строителство/реконструкция, кандидатите трябва да представят технически проект на етапа на кандидатстване.
Не се предоставя финансова помощ за инвестиции в следните сектори, подсектори, раздели, групи или дейности:

- производство и преработка на земеделски продукти, посочени в приложение № 1 към Наредба № 29 от 11 август 2008 г. за условията и реда за предоставяне на финансова помощ по мярка „Подкрепа за създаване и развитие на микропредприятия” от ПРСР 2007 – 2013 г.;

- производство, преработка и търговия на риба, рибни продукти и аквакултури;

- въгледобив;

- стоманодобив;

- производство на синтетични влакна;

- залагания и хазарт;

- финансови услуги и операции с недвижими имоти;

- сухопътни превози на товари с товарни автомобили за други лица срещу

възнаграждение;

- производство на биоенергия с цел продажба в случаите на преработка на продукти (суровини), които попадат в приложение № 1 към Наредба № 29 от 11 август 2008 г. за условията и реда за предоставяне на финансова помощ по мярка „Подкрепа за създаване и развитие на микропредприятия” от ПРСР 2007 – 2013 г.;

- производство и продажба на енергия от възобновяеми източници с капацитет на инсталацията над един мегават;

- изграждане и/или обновяване на инфраструктура или закупуване на оборудване за голф, скално катерене и лов;

- посочени в чл. 3, ал. 4 от Наредба № 18 от 2008 г. за условията и реда за предоставяне на безвъзмездна финансова помощ по мярка "Добавяне на стойност към земеделски и горски продукти" по ПРСР 2007 - 2013 г. 

- развъждане на животни.

Допустими разходи
1. изграждане и/или реконструкция или ремонт на сгради, и/или помещения и друга недвижима собственост;

2. закупуване на транспортни средства за неземеделски дейности, пряко свързани с дейността, включително чрез финансов лизинг;

3. закупуване на машини, съоръжения и оборудване, включително и компютърен софтуер и специализирана техника до пазарната им стойност, включително чрез финансов лизинг;

4. закупуване на коне за неземеделска дейност;

5. общи разходи:

а) свързани с консултации, хонорари за правни услуги, архитекти, инженери. Консултациите се състоят от разработване на бизнес план, включващ предпроектни изследвания и маркетингови стратегии, окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта. Тези разходи не могат да надхвърлят 5% от стойността на допустимите разходи по т. 1 - 4. Финансова помощ  за тези разходи се предоставя в случаите, когато са извършени не по-рано от една година преди датата на подаване на заявлението за подпомагане

б) разработване на продукти, разработване и въвеждане на системи за управление, разработване и разпространение на рекламни и информационни материали, придобиване на патентни права и лицензи, необходими за изготвяне и изпълнение на дейностите по проекта, както и разходи за изработване на информационна табела или билборд.

Общите разходи не могат да надвишават 12 % от стойността на допустимите разходи по т. 1 - 4.
Недопустими са следните видове разходи:

Прилагат се провизиите в Наредба 29 и Наредба 23.

Недопустими за финансово подпомагане са разходи за:

1. закупуване на оборудване, машини и съоръжения втора употреба; 

2. закупуване на земя и сгради;

3. данък добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;

4. лизинг, изключение на финансов лизинг; ;

5. оперативни разходи, включително разходи за поддръжка, наеми;

6. банкови такси, разходи за гаранции, изплащане и рефинансиране на лихви, застраховки;

7. принос в натура;

8. плащания в брой;

Не се подпомагат разходи за инвестиции, които представляват обикновена подмяна.

Ще се съблюдават и ограниченията според Наредба 23 от 18.12.2009г., където за недопустими се считат разходите:

1. закупуване на машини, оборудване и съоръжения втора употреба;

2. закупуване на животни за земеделски дейности;

3. закупуване на едногодишни растения;

4. лихви, глоби и неустойки;

5. закупуване на недвижими имоти, с изключение на мерките, посочени в чл. 20, буква б), i) и iii) от Регламент на Съвета (ЕО) № 1698/2005 – т.е. мерки 121 и 123. 

6. текущ ремонт или текуща поддръжка на активи, обект на инвестиционна подкрепа;

7. принос в натура;

8. инвестиции, отнасящи се до обикновена замяна;

9. свързани с договор за лизинг, като печалба за лизинговата компания, разходи по лихви за рефинансиране, оперативни и застрахователни разходи;

10. разходи, направени преди датата на кандидатстване, с изключение на общи разходи по мерките за инвестиционни дейности, които са платени не по-рано от една година от датата на кандидатстване

11. разходи за дейности, подпомагани по друг проект или програми на Европейския съюз (ЕС);

12. мита, акцизи, такси;

13. данък добавена стойност (ДДС) с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;

14. общи разходи, свързани с инвестицията, извършени по-рано от една година от подаване на заявлението за подпомагане;

15. лизинг с изключение на финансов лизинг за закупуване на машини, съоръжения и оборудване;

16. закупуване чрез финансов лизинг на активи, когато ползвателят на помощта не става собственик на съответния актив до датата на подаване на заявката за окончателно плащане за същия актив.

Не са допустими разходи, платени в брой.

Финансова помощ не се предоставя на кандидати/ползватели на помощта, за които бъде установено наличие на изкуствено създадени условия и/или функционална несамостоятелност на инвестицията, целящи получаване на предимство в противоречие с целите и условията на съответната мярка.

Дейностите и разходите за строително-монтажни работи и за създаване и/или презасаждане на трайни насаждения, с изключение на предварителните разходи за предпроектни проучвания, такси, хонорари за архитекти, инженери и консултанти, придобиване на ноу-хау, патентни права и лицензии, са допустими за финансова помощ, ако са извършени след датата на посещението на място от МИГ.

- Финансова помощ не се предоставя, при условие че за същата инвестиция кандидатът е получил публична финансова помощ от националния бюджет и/или от бюджета на Европейския съюз.

- В случаите на проекти, включващи строително-монтажни работи, не се предоставя финансова помощ за дейности, извършени преди посещението на място, с изключение на разходите, свързани с консултации, хонорари за правни услуги, архитекти, инженери;

- Не се предоставя финансова помощ за дейности, извършени преди подаване на заявлението за подпомагане, с изключение на разходите, свързани с консултации, хонорари за правни услуги, архитекти, инженери;

- Не се предоставя финансова помощ за проекти, оказващи отрицателно

въздействие върху околната среда;

- Не се предоставя финансова помощ за проекти за изграждане и модернизиране на туристически обекти с повече от 20 помещения за настаняване;
Финансови параметри за проектите (минимален и максимален размер):

Минималният размер на общите допустими разходи е левоват равностойност на 5 000 евро. 

Максималният размер на общите допустими разходи е левовата равностойност на 100 000 евро.
Размера на финансовата помощ 

· 70% от общите допустими разходи.
Основни етапи на процедурата за подбор на проекти

1 фаза: Обявяване на покана и консултиране

 Поканата ще съдържа: бюджет на поканата, начален и краен срок за прием на заявления и съответните мерки; адрес, на който ще се приемат заявленията; начин на окомплектоване и адресиране на заявленията. Ако средствата по дадена покана не бъдат усвоени в пълния им размер, те се прехвърлят към бюджета на следващата покана за заявления за кандидатстване. Бюджета за всяка покана ще се утвърждава от УО на МИГ Гълъбово 2011, по предложение на Изпълнителния директор. За всяка отворена покана ще се публикуват информация и съответните документи на страницата на МИГ Гълъбово 2011, , в регионалния вестник или в национални ежедневници и на таблото в офиса на МИГ Гълъбово 2011.

2 фаза: набиране на проектни предложения

Приемането на заявления за кандидатстване и придружаващите ги документи се извършва централизирано в офиса на МИГ Гълъбово 2011. Заявленията се подават от кандидатите лично или от упълномощено от тях лице. Проектите се представят в един оригинален екземпляр две копия и три електронни копия на диск. Документите се разглеждат от експерта по прилагане на СМР и асистента в присъствието на кандидата или надлежно упълномощеното от него лице. В случай на липса на някой от изискваните документи по приложения към Заявлението списък или нередности при попълване на самото  заявление, заявлението се връща на кандидата, заедно с писмено мотивирано искане за отстраняване на установените пропуски. При отказ на кандидата да се съобрази с искането за отстраняване на установените пропуски, заявлението за кандидатстване и придружаващите документи могат да бъдат приети и регистрирани само с изрична писмена декларация на кандидата, че желае това да стане във вида, в който документите са подадени.Приетите и регистрирани проекти се съхраняват в офиса на МИГ на определено за това място и се отварят за разглеждане след краната дата на прием на проекти по съответната мярка, обявена в поканата. Списъка на всички проекти и регистрирани проектни предложения с имената на проектите и кандидатите се публикуват на публично място в офиса на МИГ, на електронната страница на МИГ и се изпраща на съответните лица в Областната разплащателна агенция и Управляващия орган.
МИГ Гълъбово 2011 ще води и поддържа отделен електронен регистър на заявленията за кандидатстване, с отделен регистрационен номер за всяко заявление, който ще съдържа информация за поредния номер на внесеното заявление, специфичната цел на СМР и мярката, по която се кандидатства, както номера на съответната покана и датата на внасяне в МИГ Гълъбово 2011. Регистъра на внесените проекти ще се води от Асистента на МИГ Гълъбово 2011. Регистърът на внесените заявления за кандидатстване е част от единната електронна база данни „Система за регистрация и мониторинг“.

1. Регистрират се заявления за кандидатстване, които отговарят на следните критерии:

· Спазени са датата и часа на получаване на заявлението - за спазване на крайния срок на съответната покана.

· Заявленията са представени в оригинал, нотариално заверени копия или копия, заверени от кандидата, в случай на представяне на заверени от кандидата копия на документи техните оригинали се представят за преглед от служител на МИГ Гълъбово 2011.

· Подадени са лично от кандидата или от упълномощено от него лице с нотариално заверено изрично пълномощно.

· Представени са на български език; в случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс, той трябва да бъде легализиран или с апостил.

· Заявленията за кандидатстване са представени на хартиен носител и на електронен носител.

Вносителите на заявленията за кандидастване имат постоянен адрес - за физическите лица, и седалище - за еднолични търговци и юридическите лица, на територията на МИГ Гълъбово 2011. Не могат да кандидатстват ЕТ и юридически лица, които са открили клон на територията на МИГ Гълъбово 2011, но нямат постоянно седалище на територията на МИГ Гълъбово 2011
2. В рамките на съответната Покана за набиране на заявления за кандидатстване, независимо от датата на внасянето им, се извършва проверка от Комисията за избор на проекти за административно съответствие и допустимост до 30 работни дни след внасянето на заявлението в МИГ.

3.Проверката за административно съответствие представлява проверка за съответствие с формалните изисквания към документите, които включват следните критерии за административно съответствие на проектното предложение:
. Заявлението за кандидатстване е получено в установеният срок за подаване. 

. Заявлението за кандидатстване е получено в 1 брой оригинал на хартиен носител,2 броя копия (заверено от кандидата вярно с оригинала, подпис и печат) на хартиен носител и 3 броя копия на електронен носител.

. Заявлението за кандидатстване е попълнено в съответствие с приложените указания.

. В заявлението за кандидатстване е попълнена цялата изискуема информация.

. Приложени са всички изискуеми документи, съгласно съответната наредба за условията и реда за предоставяне на безвъзмездна финансова помощ по мярката.

. Документите за кандидатсване, които са представени на чужд език, са придружени с превод на български език, извършен от заклет преводач /ако е приложимо за конкретния проект/.

. Дали проекта се подава от допустим кандидат по съответната мярка.

. Дали дейностите на проекта са допустими дейности по съответната мярка, по която е подаден.

.дали размерът на исканата финансова помощ е съобразен с посочените ограничения по съответната мярка.

.Дали финансовите параметри на проекта съответстват на заложените в съответната мярка /минимален и максимален размер/

. Вмества ли се срока за изпълнение на проекта в сроковете за прилагане на СМР.
Проверката за основателността на предложените разходи, двойно финансиране и изкуствено създадени условия се извършва в рамките на проверката за административно съответствие и допустимост на проектите. 

. Всички кандидати са представили декларации за липса или наличие на двойно финансиране.
. Декларациите се подписват лично от кандидата за финансова помощ и са неотменна част от досието на проекта.

. При установяване на двойно финансиране в процеса на оценка на проекта на кандидата същият се декласира.

.“Изкуствено създадени условия“ е всяко установено условие по смисъла на чл. 5, т. 3 от Регламент (ЕС, Евратом) № 1975/2006 на Комисията от 7 декември 2006 г. относно определяне на подробни правила за прилагане на Регламент /ЕО/ № 1698/2005 на Съвета по отношение на прилагането на процедури за контрол, както и за кръстосано спазване по отношение на мерките за подпомагане на развитието на селските райони /ОВ, LL68 от 23.12.2006 г./
. При установяване от страна на Комисията за избор на проекти на наличие на изкуствено създадени условия и/или на функционална несамостоятелност на инвестицията, планирана в представения проект, целящи получаване на предимство в противоречие с целите и условията на съответната мярка, по която е приключил приема на заявления и се извършва тяхната оценка проекта на кандидата се декласира.

. Проверката за извършване на основателността на предложените разходи се извършва с оглед тяхната допустимост, описана в СМР и наредбите по отделните мерки и цели да бъдат установени добавената стойност за исканите безвъзмездни средства; правото на финасиране и необходимостта от разходите; рентабилност и възвръщаемост при проекти, генериращи приходи.

. Ако се установи, че определени елименти от разходите на проекта не подлежат на финансиране от публичния принос на СМР, те няма да се взимат под внимание при калкулирането на окончателния размер на безвъзмездната помощ. В този случай разходите, неподлежащи на финансиране, трябва да бъдат гарантирани с определен документ от страна на кандидата или трето лице, тъй като те са елемент за цялостното изпълнение на проекта.
. В договора за безвъзмездна помощ се включват единствено разходите, подлежащи на финансиране, като допустими по съответната мярка, за която е подаден проекта.
. Само проекти, които изцяло отговарят на административните критерии и критериите за допустимост по СМР и съответната наредба за съответната мярка, ще бъдат допускани до втория етап – техническа експертна оценка. МИГ Гълъбово 2011 изготвя списък на проектите, които са преминали успешно проверката за административно съответствие и отговарят на критериите за допустимост по съответната 
3.фаза: Оценка на проектните предложения

1 Преди публикуване на първата покана за отваряне на мерките от СМР,“МИГ Гълъбово  2011“ ще обяви със заповед на Изпълнителния директор конкурс за външни експерти, които да извършват техническа оценка на заявленията за кандидатстване, отговарящи на критериите за допустимост и преминали успешно проверката за административно съответствие

2 Поканата за отваряне на конкурса ще бъде публикувана в сайта на“МИГ Гълъбово  2011“. След приключване на конкурса (най-късно до 15 дни преди първата дата за прием на заявления за кандидатстване) Управителният съвет на МИГ Гълъбово 2011 провежда среща за избор на експерт-оценители, преди първата крайна дата за прием на заявления.

3 За всяка ос (съгласно Програмата за развитие на селските райони, 2007 – 2013 г.) ще бъдат одобрени външни експерт-оценители. Те ще участват в оценяването на заявленията за кандидатстване, в зависимост от фокуса на подадените заявления. С одобрените експерт-оценители се сключва рамков договор със срок на действие до края на 2013 г. За всяка покана подадени заявления за кандидатстване експерт-оценителите подписват декларация за липса на конфликт на интереси. Задължително условие е експерт-оценителите да не живеят, да не работят (по трудово или служебно правоотношение, както и по договор за управление и контрол) на територията на МИГ Гълъбово 2011.
4 Управителният орган на МИГ Гълъбово 2011 утвърждава експерт-оценителите за всяка покана подадени заявления за кандидатстване.
5 Всяко заявление за кандидатстване се оценява от минимум един външен експерт-оценител и двама членове на комисията за избор на проекти.
6 Техническото оценяване се извършва в рамките на 45 работни дни след проверката за административно съответсвие и допустимост. След като бъдат определени външните експерт-оценители за подадените заявления за кандидатстване по съответната покана, те ще бъдат писмено уведомени за внесените заявления, които трябва да оценят.Екипът на МИГ има задължението да осигури конфиденциалността на този етап на оценяване. 

За мерки 121 и 312 оценката и избора на проекти за финансиране се извършва измежду проектите, при които:

Стойността на показателя ‘Нетна настояща стойност” е по голяма от О (NPV>0), и Индексът на рентабилност (PI) има стойност по-голяма от 1. (PI>1). Стойностите на тези показатели се изчисляват от данните в бизнес плана на предложения за финансиране проект. В случаите, когато размерът на заявеното финансиране по постъпилите проекти е по-голям от планирания за съответната покана, проектите ще бъдат селектирани на базата на технически критерии, описани в Приложение 3. Максималният възможен брой точки, който може да получи едно проектопредложение, е 100, който е сума от максималния брой точки по отделните критерии за техническа оценка. В тези случаи заявленията за подпомогане се одобряват в низходящ ред, до изчерпване на бюджета на съответната покана.
7 Комисията за избор на проекти се формира по съответната покана с решение на Управителния орган на МИГ.
· Членове на Комисията за избор на проекти към МИГ Гълъбово 2011 са членовете на Управителния орган на МИГ Гълъбово 2011 и външни експерти, определени от управителния орган на МИГ, с цел осигуряване на обективност, публичност и прозрачност.

· В Комисията за избор делът на представителите на общината, централната или териториалната администрация на изпълнителната власт и общински съветници не може да превишава 49 процента.

· Преди започване на работа на Комисията за избор всички нейни членове подписват декларация за поверителност, безпристрастност и липса на конфликт на интереси.

· В случаите, когато член на комисията установи, че е налице конфликт на интереси, той подава писмо до МИГ за самоотвод, като неговото място в комисията се заема от нов член, определен с решение на УС на МИГ.
· Броят на членовете на Комисията за избор на проекти е НЕЧЕТЕН.

· Външните експерти-членове на комисията трябва да притежават необходимата квалификация и опит съобразно вида на оценяваните проекти.

· Правилата за работа на комисията за избор са написани към процедурен наръчник за изпълнение на стратегията за местно развитие на МИГ Гълъбово.
· Комисията за избор включва:

1. председател 

2. секретар

3. нечетен брой членове (не по-малко от трима).

8 В решението на УС се посочва и списък на резервните членове, дата, час и място на първото заседание на комисията. Право на глас в Комисията имат членовете. Председателят  и секретарят нямат право на глас.

9 Комисията за избор на проекти провежда първо заседание след приключване на приема на заявления. При необходимост се извършва проверката на място от членове на Комисията за избор. При потвърждаване на достоверността на посочените данни и обстоятелства в резултат от проверката Комисията предлага за одобрение кандидатите и планирани дейности и разходи за реализация на проектопредложениията. Ако при проверката на място посочените данни обстоятелства не се потвърдят, този проект отпада от класирането. След приключване на всички проверки на място Комисията за избор изготвя окончателен списък на одобрените проекти в рамките на следващото заседание. 

10 Комисията за избор класира кандидатите според общия брой получени точки по време на техническата оценка и резултатите от проверките на място.

11 В случай на равен брой точки между две проектопредложения Комисията за избор може да приложи допълнителни критерии за да избере кой от двата проекта да бъде финансиран (напр. Съответствие с Общинския план за развитие, по-добро адресиране на хоризонталните приоритети на Общността, др.).

12 Когато сумата на исканата финансова помощ от предложените за разглеждане заявления надхвърля бюджета на съответната покана, заявленията се одобряват в низходящ ред до размера на наличния бюджет (основен списък от одобрени проекти), а останалите проекти формират резервен списък до получаване на обратна информация от Областната дирекия от фонда – отдел „Прилагане на схеми и мерки за подпомагане“. Единствено в случаите на пълно или частично неодобрение на предложените за финансова подкрепа проекти от основния списък може да се предостави финансова помощ на проекти от резервния списък.

13 Резултатите от работата на Комисията за избор се документират в Протокол, който се изготвя от Секретаря и се подписва от Председателя и всички членове на Комисията. Към Протокола се прилагат таблици с комплексна оценка за всяко заявление/проект, списък на подадените заявления, основен и резервен списък,  протоколи от посещения на място.

Общи изисквания към документите и реда за кандидатстване
 Документите за кандидатстване за одобрение за подпомагане и документите за плащане на финансовата помощ трябва да отговарят на следните изисквания:

1. да се представят в оригинал, нотариално заверени копия или копия, заверени от кандидата; в случай на представяне на заверени от кандидата копия на документи техните оригинали се осигуряват за преглед от служител на МИГ.

2. да се подават лично от кандидата или от упълномощено от него лице с нотариално заверено изрично пълномощно или заповед на кмета на общината;

3. да се представят на български език; в случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс, същият трябва да бъде легализиран или с апостил.

Започването иприключването на приема на заявления за подпомагане се определят със заповед на председателя на УС на МИГ Гълъбово 2011. Заповедта съдържа началния и крайния срок за приемане на заявления за подпомагане, както и бюджета на мярката за съответния период на прием.

При взимане на решение за започване приема на заявления за подпомагане поканата се публикува на официалната интернет-страницана МИГ Гълъбово 2011, в печатно издание разпространявано на територията на МИГ Гълъбово 2011 и на таблото за обявления в офиса на МИГ .
Документите за кандидатстване по образец могат да бъдат получени и от офиса на МИГ Гълъбово 2011
Подробна информация и необходимостта за кандидатстване документация по съответните мерки от Стратегията за местно развитие са публикувани на следния интернет 

� Например, кои са настоящите и потенциални доставчици и суровини и кои са клиентите на вашите продукти /услуги. На какво разстояние се намират? Как стои въпросът с транспорта от/до тях и комуникациите? Кои са крайните потребители на услугите и продуктите в чието производство участвате?


� Например – какво е вероятно да се случи в общината и областта в която развивате дейността си през следващите 5-10 години? Какво ще се случи с населението като цяло, и количеството и качеството на работната сила в частност? Ще се наложи ли да обучавате работниците си, например с проекти, финансирани по Програмата за развитие на човешките ресурси на МТСП? Каква ще е ситуацията с пътищата и комуникациите като цяло? Има ли планове за изграждане на логистични центрове или промишлени зони?


� За производство и качество на продукцията/услугите като спазването на стандартите се гарантира чрез СЕ – маркировката.


� Гарантиращи опазването на околната среда, общественото здраве, безопасните и здравословни условия на труд.


� Обособена част от инвестицията = неделима услуга, работа или доставки към обща производствена мощност.


� “Обособена инвестиция” в общия случай означава инвестиционен разход за (i)  строително-монтажни работи или (ii) придобиването на машина/съоръжение/технологична линия. “Разбиването” на нормална обособена инвестиция на отделни поръчки по €15000 с цел избягването на изискването за три оферти е недопустимо, и ще доведе до отхвърляне на заявлението за подкрепа по проекта.

